หลังภาพแห่งความสุข

หลังภาพแห่งความสุข (; ) เป็นละครโทรทัศน์เกาหลีใต้ปี ค.ศ. 2020 นำแสดงโดยคิม ฮี-แอ, พัก แฮ-จุน และฮัน โซ-ฮี สร้างจากละครเรื่อง Doctor Foster ของบีบีซีวัน เขียนโดยไมค์ บาร์ตเลตต์ บอกเล่าเรื่องราวของคู่แต่งงานที่ทรยศต่อกันและกันนำไปสู่วังวนแห่งการแก้แค้น ความเศร้าโศก การให้อภัย และการเยียวยา ออกอากาศทางช่องเจทีบีซีในวันศุกร์และวันเสาร์ ตั้งแต่วันที่ 27 มีนาคม ถึง 16 พฤษภาคม ค.ศ. 2020

ละครเรื่องนี้เป็นละครที่มีเรตติงสูงสุดในประวัติศาสตร์เคเบิลทีวีของเกาหลีแซงหน้าเรื่องสกาย แคสเซิล: ตะกายฟ้า ไขว่คว้าฝัน ด้วยเรตติงตอนสุดท้ายทั่วประเทศที่ 28.371% นอกจากนี้ยังบันทึกเรตติงเฉลี่ยสูงสุดของละครทางเคเบิลทีวีด้วยเรตติงเฉลี่ย 18.829% แม้ว่าละครจะถูกวิพากษ์วิจารณ์เรื่องการแสดงภาพทางเพศและความรุนแรง แต่ก็ได้รับเสียงวิจารณ์ชื่นชมจากบทภาพยนตร์ การกำกับ และการแสดง โดยโม วาน-อิลได้รับรางวัลผู้กำกับยอดเยี่ยม และคิม ฮี-แอได้รับรางวัลนักแสดงนำหญิงยอดเยี่ยมจากงานแบคซังอาร์ตส์อะวอดส์ ครั้งที่ 56

 เรื่องย่อ 
จี ซ็อน-อู (คิม ฮี-แอ) แพทย์เวชศาสตร์ครอบครัว ผู้เป็นที่นับถือ และรองผู้อำนวยการของโรงพยาบาลสายใยรักแห่งครอบครัวในเมืองโกซาน ประเทศเกาหลีใต้ แต่งงานกับอี แท-โอ (พัก แฮ-จุน) ผู้อำนวยการที่มีความทะเยอทะยาน ซึ่งเธอมีลูกชายชื่อ อี จุน-ย็อง (ช็อน จิน-ซอ) ซ็อน-อูคิดว่าครอบครัวของเธอสมบูรณ์แบบจนกระทั่งเธอพบว่าแท-โอกำลังมีความสัมพันธ์กับผู้หญิงอีกคนชื่อยอ ดา-คย็อง (ฮัน โซ-ฮี)

 นักแสดง 
 คิม ฮี-แอ รับบทเป็น จี ซ็อน-อู
 พัก แฮ-จุน รับบทเป็น อี แท-โอ
 ฮัน โซ-ฮี รับบทเป็น ยอ ดา-คย็อง
 พัก ซุน-ย็อง รับบทเป็น โก เย-ริม
 คิม ย็อง-มิน รับบทเป็น ซน เจ-ฮย็อก
 แช กุก-ฮี รับบทเป็น ซ็อล มย็อง-ซ็อก
 อี กึน-ยัง รับบทเป็น ยอ บย็อง-กยู
 คิม ซุน-คย็อง รับบทเป็น ออม ฮโย-ช็อง
 ช็อน จิน-ซอ รับบทเป็น อี จุน-ย็อง
 ชิม อึน-อู รับบทเป็น มิน ฮย็อน-ซอ
 ช็อง แจ-ซุน รับบทเป็น เบ ช็อง-ชิม
 อี ฮัก-จู รับบทเป็น พัก อิน-กยู
 อี มู-แซง รับบทเป็น คิม ยุน-กิ
 ซอ อี-ซุก รับบทเป็น ภรรยาของประธานชเว

 เพลงประกอบ 

เพลงประกอบของละครรวบรวมไว้ในอัลบั้มสองตอนที่วางจำหน่ายในวันที่ 25 พฤษภาคม ค.ศ. 2020. อัลบั้มประกอบด้วยเพลงประกอบต้นฉบับ 6 เพลง และเพลงประกอบ 28 เพลง รายการต่อไปนี้เป็นรายการเพลงสำหรับการสตรีมออนไลน์ของอัลบั้ม

 รางวัลและการเสนอชื่อ 
 ปี รางวัล สาขา ผู้รับ ผล อ้างอิง 2020  56th Baeksang Arts Awards Baeksang Arts Award Grand Prize – Television|Grand Prize (Daesang) คิม ฮี-แอ  Best Director โม วาน-อิล    Best Actress คิม ฮี-แอ  Best Supporting Actor คิม ย็อง-มิน   Best New Actress ฮัน โซ-ฮี   2nd Asia Contents Awards Best Asian Drama หลังภาพแห่งความสุข   Best Creative โม วาน-อิล  Best Actress คิม ฮี-แอ  Best Writer จู ฮย็อน  7th APAN Star Awards Grand Prize (Daesang) คิม ฮี-แอ   Best Actor in a Mini Series พัก แฮ-จุน  Best Supporting Actor คิม ย็อง-มิน  Best New Actor อี ฮัก-จู  Best New Actress  ฮัน โซ-ฮี  5th Asia Artist Awards Rookie of the Year - Television/Film   2021 25th Asian Television Awards Best Drama Series หลังภาพแห่งความสุข 

 ผู้ชม 

+ เรตติงผู้ชมทีวีเฉลี่ย ตอนที่ วันที่ออกอากาศเดิม ส่วนแบ่งผู้ชมโดยเฉลี่ย(นีลเส็นเกาหลี) Nationwide  โซล  1 27 มีนาคม 2020     2 28 มีนาคม 2020 9.979%  11.023%  3 3 เมษายน 2020 11.882%  14.016%  4 4 เมษายน 2020 13.986%  15.794%  5 10 เมษายน 2020 14.676%  16.118%  6 11 เมษายน 2020 18.816%  21.390%  7 17 เมษายน 2020 18.501%  21.406%  8 18 เมษายน 2020 20.061%  22.276%  9 24 เมษายน 2020 20.539%  23.175%  10 25 เมษายน 2020 22.913%  25.878%  11 1 พฤษภาคม 2020 21.122%  23.986%  12 2 พฤษภาคม 2020 24.332%  26.747%  13 8 พฤษภาคม 2020 21.087%  23.920%  14 9 พฤษภาคม 2020 24.307%  26.841%  15 15 พฤษภาคม 2020 24.442%  27.975%  16 16 พฤษภาคม 2020     เฉลี่ย   ตอนพิเศษ 22 พฤษภาคม 2020 3.904% 4.777% 23 พฤษภาคม 2020 4.288% 4.534% 


 อ้างอิง 

 แหล่งข้อมูลอื่น 




หมวดหมู่:ละครโทรทัศน์ช่องเจทีบีซี
หมวดหมู่:รายการโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2563